cyanic-selkie/wikianc huggingface dataset:
Tambora
Tambora er ein stratovulkan i Sumbawa i Indonesia. Diameteren på vulkanen er 60 km. I 1815 hadde vulkanen eit utbrot som er det kraftigste i moderne tid. Minst 117 000 menneske omkom og det vesle kongedømet Tambora gjekk til grunne. Før utbrotet var fjellet omkring 4 300 meter høgt, eit av dei høgaste fjella i Indonesia. Høgda er no 2 850 meter.
Fram til 1812 trudde ein vulkanen var utsløkt, det året merka ein for fyrste gong rystingar. Eksplosjonen i 1815 påverka eit enormt område, som omfatta Molukkane, Java og delar av Sulawesi (Celebes), Sumatra og Borneo. Tungt oskehaldig regn ramma også øyane Bali og Lombok. 1816 har vorte kalla «året utan sommar» grunna den nedkjølinga utbrotet førte til over heile kloten. Mange stader førte nedkjølinga til avlingssvikt og påfylgjande hungersnaud.
4. divisjon fotball for herrar
4. divisjon i fotball for herrar er det femte nivået i det norske seriesystemet for norsk herrefotball. Divisjonan er frå 2011-sesongen den øvste ikkje-nasjonale i systemet, og det er derfor dei forskjellige fotballkrinsane som avgjer kor mange avdelingar dei har.
Suopuhe
Suopuhe var eit prosjekt for å lage ein finsk talesyntetisator. Det vart finansiert av TEKES, og vart avslutta i mars 2003. Resultatet av prosjektet var ein difonbasert lydmodul for ei mannsrøst.
Syntetisatoren vart utvikla over Universitetet i Edinburgh sin Festival-plattform.
Hans J. Wegner
Hans J. Wegner var ein dansk møbelsnekkar, møbelarkitekt og formgjevar frå Tønder.
Anved Johan Tveit
Anved Johan Tveit har vore ordførar i Eidfjord kommune sidan 2007. Han har òg vore ordførar i tidlegare periodar. Han representerer Senterpartiet.
Ringo Starr
Richard Starkey, betre kjend under artistnamnet Ringo Starr, er ein engelsk trommeslagar, songar, låtskrivar og skodespelar som vart verdskjend som trommeslagar i the Beatles. På dei fleste albuma til bandet song han solovokal på ein song, inkludert «With a Little Help from My Friends», «Yellow Submarine» og versjonen deira av «Act Naturally». Han skreiv òg Beatles-songane «Don't Pass Me By» og «Octopus's Garden», og er med som medlåtskrivar på andre, som «What Goes On» og «Flying».
Hans J. Wegner
Han tok fagbrev som møbelsnekkar i 1931, forsette utdanninga si ved Det Teknologiske institutt i Københamn og ved Kunst- og Håndverksskolen der han utdanna seg til arkitekt og tok eksamen i 1938.
Ringo Starr
Starr vart to gonger råka av livstruande sjukdommar då han var liten, og sidan han hadde lange sjukehusopphald, fall han attende på skulen. I 1955 gjekk han ut i arbeid og hadde ei kort stund ei stilling i British Rail før han vart lærling ved eit utstyrsprodusent i Liverpool. Kort tid etter vart han interessert i skiffle-bølgja i Storbritannia, og utvikla ein stor lidenskap for sjangeren. I 1957 var han med og starta det første bandet sitt, the Eddie Clayton Skiffle Group, som fekk fleire gode spelejobbar, før bølgja tok slutt då amerikansk rock and roll tok over tidleg i 1958.
Anne Pedersdotter
Anne Pedersdotter (fødselsår ukjend, død 7. april 1590) var ei norsk prestekone som vart dømd for trolldom i Bergen. Anne er ei av dei mest kjende kvinner dømd som heks og avretta på bål i Noreg på 1500–1600-talet. Saka mot henne er ei av dei best dokumenterte trolldomssakene i Noreg.
Ringo Starr
Då the Beatles vart danna i 1960, var Starr medlem i eit anna Liverpool-band, Rory Storm and the Hurricanes. Etter moderat suksess med det bandet i Storbritannia og Hamburg, slutta han i the Hurricanes og vart med i the Beatles i august 1962, då han erstatta Pete Best. Starr spelte ei viktig rolle i The Beatles-filmane og var med i fleire andre filmar. Etter Beatles vart oppløyst i 1970 gav han ut fleire singlar, som hittane «It Don't Come Easy», «Photograph» og «You're Sixteen», som alle vart hittar i USA. I 1972 gav han ut den mest suksessrike singelen sin i heimlandet, «Back Off Boogaloo», som nådde andreplassen der. Han fekk både kommersiell og kritikarsuksess med albumet Ringo i 1973. Han har vore med i mange dokumentarfilmar og leia fjernsynsshow. Han var forteljarstemme på dei to første sesongane av barne-TV-serien Thomas & Friends og var «Mr Conductor» i den første sesongen av barneserien Shining Time Station. Sidan 1989 har han turnert med bandet sitt Ringo Starr & His All-Starr Band.
Anne Pedersdotter
Anne Pedersdotter vart fødd i første halvdelen av 1500-talet i Trondheim. Ho var syster av Søren Pedersson, som seinare vart lagmann i Trondheim. Anne gifta seg i 1552 med studiekameraten til broren frå København, bergenshumanisten og presten Absalon Pedersson Beyer. Han var teologisk lektor ved latinskolen i byen. Dei budde i Bergen og fekk åtte born, der tre voks opp. Ektemannen døydde i april 1575.
Ringo Starr
I 2011 kåra lesarane av Rolling Stone Starr til den femte beste trommeslagaren gjennom tidene. Starr - som alt var innlemma i Rock and Roll Hall of Fame som medlem av The Beatles i 1988, gjekk inn i æreshallen att i 2015 for solokarrieren sin. Den 12. juni 1965 vart han i lag med dei tre andre Beatles-medlemmene tildelt den britiske imperieordenen.
Hans J. Wegner
I 1943 opna han sitt eige teiknekontor og der teikna han møblar for fleire danske møbeltilverkarar. Han formgav også sølvtøy, lampar og tapet, men det han er mest kjend for er stolane sine.
Ana Dulce Félix
Ana Dulce Ferreira Félix er ein portugisisk langdistanseløpar frå Guimarães som i 2012 vart europameister på 10 000 meter og i 2016 vann EM-sølv på same distansen.
Anne Pedersdotter
Første trolldomsskulding
I det siste leveåret til Absalon vart Anne første gongen skulda for trolldom. Ho skulle ha teke livet av onkelen til mannen, biskop Gjeble Person, for at mannen hennar skulle bli biskop. Det pågjekk på denne tida ein maktkamp mellom presteskapet på den eine sida og storborgarskapet med borgarmeister og rådmannsombud på den andre sida. Absalon var ein profilert representant for presteskapet, og det blir hevda at tiltalene mot Anne var ein del av denne maktkampen. Denne gongen fekk Absalon henne frikjend for trolldomsskuldingane, ved at han skaffa henne fribrev frå kongen i København.
Ana Dulce Félix
Aktiv
Félix sigra i milløpet under europameisterskapen 2012 i Helsinki framom favoritten Joanne Pavey. Fire år seinare sette Félix personleg rekord på 10 000 meter med 31.19,0 då ho sprang inn til sølvmedalje i EM 2016 i Amsterdam, fire sekund føre bronsemedaljør Karoline Grøvdal.
Félix har elles utmerkt seg meir som terrengløpar enn baneløpar. Perioden 2010-13 sikra ho seg to individuelle VM-sølv og to individuelle VM-bronsar. Åra 2008, 2009 og 2010 vann Portugal og Félix gull i lagtevlinga i terrengløps-VM.
Anne Pedersdotter
Første trolldomsskulding
Etter at Absalon døydde, fekk Anne brev frå København om fritak frå skatt og løyve til å busetje seg kvar ho ville i landet. Det såg på denne måten lyst ut, men ho vart bitter og inneslutta etter trolldomsskuldingane. Rykta gjekk enno, sjølv om ho var frikjend. Anne svarte på ryktespreiinga og skuldingane med å spreie om seg med forbanningar og kjefting. Ho kom lett opp i krangel med naboar og folk rundt seg. Det var nok ikkje enkelt å bli utsett for folkesnakk og bli sjikanert på denne måten, og det var med god grunn ho lét seg provosere. Men det var nok ikkje nokon god strategi, som enkje var posisjonen hennar mykje svakare enn som prestefrue.
Andre klagemål
I byrjinga av 1590 vart skuldingane og rykta til alvorlege tiltaler, og i mars vart det reist trolldomssak mot Anne igjen. Den 23. mars 1590 var Anne sjuk ved starten av rettsprosessen og sonen hennar, Absalon Absalonson stilte for henne i staden. Det vart foreslått å fengsle Anne, noko Absalon Absalonson motsette seg. Han viste til brevet frå 10. desember 1575 frå kongen at Anne allereie var frikjend for slike skuldingar. Lagretten fann likevel frikjenningsbrevet irrelevant, sidan tiltalane mot henne var av nyare dato og ho vart då fengsla i rådhuskjellaren.
I rettssaka var det mange som vitna om trolldomen hennar. Ho vart skulda for å ha teke livet av fem-seks menneske, mellom dei eit lite barn, ved å kaste sjukdom på dei. Ho skulle òg ha teke livet av eit pæretre!
Mange av vitna var nære vener og naboar. Tenestejenta hennar gjennom 20 år, Elina, kom med nokre av dei alvorlegaste skuldingane. Anne skulle ha brukt henne som ridehest når ho flaug gjennom lufta til heksestemne på Lyderhorn og Fløyen. Anne skulle ha delteke på heksestemna på Lyderhorn tre julenetter på rad. Her vart det planlagt trolldom mot Bergen by - naturkatastrofar, brann og annan «djevelskap». Dette vart berre forhindra ved at ein kvit engel greip inn og alt som vart høyrt var nokre store torebrak. Andre vitne hevda at Anne var blitt sett saman med demonar, blant anna ein skapning utan hovud.
Domen
Trass protestar frå nokre prestar i Bergens presteskap, vart Anne dømd til døden ved bålbrenning. Domen vart signert med 37 segl, inkludert den verdslege eliten til byen med lagmann, borgarmeister og byrådsmedlemmer i spissen. På veg til rettarstaden på Nordnes ropte Anne gjentekne gonger ut si uskuld. Anne vart brent på bålet 7. april 1590. Domen er trykt i Bergens historiske forenings skrifter nr 36.
Etterspel
Avrettinga av Anne førte til strid mellom borgarane og delar av presteskapet i Bergen. Domen medførte òg skam på omdømmet til familien. Familien fekk difor teke opp saka igjen i 1596, men herredagen vedtok i 1598 å oppretthalde domen. Domen over Anne førte til ei heksejakt i Noreg, noko som spesielt gav utslag i Finnmark nokre tiår seinare.
Anne Pedersdotter i kunsten
Annes dramatiske heksedom har vore til inspirasjon for mange kunstnarar. Dette har bidrege sterkt til at ho er ei av dei mest kjende heksedømde kvinnene i norsk historie.
Dubna i Latvia
Dubna er ei elv aust i Latvia. Ho er ei av sideelvane til Daugava frå høgre og munnar ut i Daugava ved byen Līvāni.
Hans Martin Underdal
Hans Martin Underdal var ein norsk journalist. Han vaks opp i Årdal. Underdal arbeidde m.a. mange år i reiselivsbransjen og som journalist i Allers, og var forfattar av fleire bøker om trehotell i Noreg.
Paleoarkeikum
Paleoarkeikum er ein geologisk æra i eonet arkeikum. Han strekkjer seg frå tida 3600 millionar år sidan til 3200 millionar år sida. Denne perioden er definert kronometrisk og referer ikkje til eit spesifikt berglag eller paleontologisk hending som mange nyare geologiske periodar gjer. Dei eldste sikre spora etter livsformer ein kjenner til er frå denne perioden med godt bevarte fossil av bakteriar eldre enn 3,46 milliardar år funne i Vest-Australia.
Fljótsdalur
Fljótsdalur er ein dal aust på Island, i kommunen Fljótsdalshérað.
Folk fødd i dalen, er m.a. forfattaren Gunnar Gunnarsson (1889–1975), som var fødd i Valþjófsstaður men vaks opp i Vopnafjörður.
Hans Holbein den yngre
Hans Holbein den yngre (1497 eller 1498- 29. november 1543) var ein biletkunstnar fødd i Augsburg i Bayern. Kunsten hans fell inn under stilretninga nordleg renessanse og han var mellom dei heilt fremste av portrettmålarar i sin periode. Hovudområda han budde og arbeidde i var Basel i Sveits og London i Storbritannia. Holbein arbeidde med teikning, grafikk og måleri. I tillegg formgav han glasmåleri, klesdraketer og anna, og han illustrerte bøker. Frå 1536 var han hoffmålar hjå kong Henrik VIII av England.
Arbeidsåra i Basel
Basel var eit åndeleg senter og mykje humanistisk og reformatorisk litteratur vart prenta og utgjeve der på denne tida. Holbein laga tresnitt til tittelblada og initialar til bøker for boktykkjarane i byen, mellom anna til den tyske bibelomsetjinga til Martin Luther og til nyutgjevingar av klassikarar. Holbein vart kjend med den nederlandske humanisten Erasmus. Han måla fleire portrett av Erasmus og illustrerte ei utgåve av satira Moriae Encomium med penneteikningar for han.
Det fyrste opphaldet i England
Hjå Thomas More fekk Holbein i oppdrag å måle eit bilete av Morehuslyden. Målalstykket finst ikkje lenger og er i dag berre kjend frå kopiar laga på 1500-talet av andre kunstnarar og gjennom Holbein si teikna førehandsskisse. Skissa viser alle kvinnene med bøker i hendene og det ligg også bøker på golvet framom gruppa. Med unntak av familienarren til More, Henry Patenson, er alle fordjupa i bøker, samtale eller eigne tankar. Patenson er den einaste som har merksemda retta mot kunstnaren, han ser beint ut mot oss. Øvst i biletkanten heng eit veggur og fortel om tida som går og forsvinn.
Holbein laga òg eit portrett av Thomas More åleine. Kontaktar More formidla resulterte i fleire andre portrettoppdrag hjå dei rike og innflyteserike menneska i krinsen rundt Thomas More. Han måla til dømes portrett til William Warham; Erkebiskop av Canterbury, Sir Henry Guildford og Lady Mary Guildford, Oxfordprofessoren Nikolaus Kratzer og eit dobbeltportrettet av Sir Thomas Godsalve og sonen John.
Heimatt til Basel
I 1528 reiste han heimatt til Basel. Då hadde han tent opp så mykje pengar i England at han kunne kjøpe nytt hus til familien sin i Basel.
Han hadde eit arbeid ventande på seg som var påbyrja før han reiste, altertavla Meyer Madonna, også kalla Darmstadt Madonna, sidan originalen no heng i Schloßmuseum Darmstadt. Altartavla var tinga av Jacob Meyer, som var borgarmeister i Basel, og skulle hengje i det private kapellet til Meyerfamilien. Biletet viser Jomfru Maria med Jesusbarnet omgjeven av familien til Jacob Meyer, både dei som var gått bort og dei som enno levde. Det er eit såkalla «Schutzmantelbild» som skulle gje Meyerfamilien ekstra vern av maktene i himmelriket. Altartavla vert halde for å vere det beste arbeidet med religiøst motiv frå hans hand, og det var også det siste religiøse motivet ein kjenner frå Holbein, det vart ferdigstilt i 1530.
Elles var ikkje forhalda vorte noko betre i Basel for biletkunstnarar sidan han for til England i 1526, helst tvert om. Læra til Ulrich Zwingli hadde fått fotefeste og i 1528 var det eit stort og valdsamt ikonoklastisk opprør der mest alt av religiøse bilete og skulpturar i Basel vart øydelagt på ein einaste dag. Dei økonomiske nedgongstidene i kjølvatnet av reformasjonen gjorde også sitt til at oppdragsstraumen for Holbein i Basel var nær tørka inn. Han reiste attende til England, familien vart att i Basel denne gongen òg.
Det andre Englandsopphaldet
Då han kom til England i 1532 var mykje snudd på hovudet frå sist han var der. Kongen var i konflikt med kyrkja i Roma sidan paven ikkje ville godkjenne giftarmålet mellom han og Anne Boleyn, og fleire av dei mektige og rike venene Holbein hadde fått sist hadde no kome på kant med kongen. Henrik VIII stramma tyranngrepet sitt om landet, kyrkja og folket, men Holbein skulle kome til å klare seg bra sjølv om den gamle kundekrinsen var fallen i den verste unåde.
Han fekk seg portrettkundar knytte til den haseatiske handelsstasjonen Stalhof i London. Der laga han ei rekkje portrett av handelsmenn som var utposta der. Desse målarstykka er ofte halvlengdsportrett (biletet er avskore ved livet) der den handelsreisande er på kontoret sitt og har eit papir eller ein konvolutt med namnet sitt på mellom hendene.
I 1533 fekk han eit større oppdrag. Ambassadørane er 207 x 209 cm og er eit dobbeltportrett i heilfigur av franskmennene Jean de Dinteville og Georges de Selve. Til venstre står Jean de Dinteville, fransk ambassadør til London medan venen Georges de Selve står til høgre. Mellom dei er nokre hyller der det er plassert mange ting som fortel om dei to. På golvet framom dei er ein merkeleg framtoning. Ein ser ikkje tydeleg kva det er utan at ein står og ser på biletet frå venstre heilt innmed veggen biletet heng på. Det har vore hevda at biletet har vore meint å hengje i ein trappeoppgong, då vil folk naturleg kome innpå biletet slik at forvrenginga Holbein har gitt motivet vil gjere at ein ser det tydeleg. Då ser ein at det er ein hovudskalle Holbein med meistarleg teknikk har lagt inn i biletet som eit memento mori, ei påminning om livet er kort og døden lang midt i biletet av dei to praktkarane i sine beste leveår og største makt.
Zamora i Spania
Zamora er ein by i Castilla y León i Spania og provinshovudstaden i provinsen Zamora. Han ligg ein ås nordvest i landet, nær grensa til Portugal og elva Duero renn gjennom byen. Det ligg 24 romanske kyrkjer frå 1100- og 1200-talet i byen. Ingen fleire byar i Europa har fleire romanske kyrkjer enn Zamora.
Historie
Etter den romerske sigeren over helten Viriathus vart busetnaden av romarane kalla Occelum Durii eller Ocellodurum. Under romarriket var han busett av vacceos og vart innlemma i den romerske provinsen Hispania Tarraconensis. Byen låg langs vegen frå Emerita (dagens Mérida) til Asturica Augusta (dagens Astorga).
To myntar frå regjeringstida til den vestgotiske kongen Sisebuto viser at byen på denne tida vart kalla Semure. I perioden under maurarane vart byen kalla Semurah eller Azemur. Etter at det kristne kongedømet Asturias vart oppretta, vart busetnaden ein strategisk grenseby og åstad for mange kamphandlingar mellom muslimar og kristne. Begge sider hadde kontroll over byen fleire gonger frå tidleg på 700-talet til seint på 1000-talet. I denne tida vart det bygd kraftige festningsverk i byen.
Den mest kjende episoden i historia til Zamora var drapet av kong Sancho II av Castilla utanfor bymurane i 1072. Nokre ti år tidlegare hadde kong Ferdinand I av León delt kongedøma sine mellom dei tre sønene sine. Til dottera si, Doña Urraca, fekk Zamor. Dei tre sønene gjekk til krig mot kvarandre og vinnare vart Sancho. Zamora under systera, som var alliert med den leonesiske adelen, gjorde motstand. Sancho II av Castilla, med støtte frå El Cid, la omleiring på Zamora. Kong Sancho II vart myrda av adelsmannen Bellido Dolfos, som lurte kongen til eit privat møte. Etter Sancho døydde kom Castilla tilbake til broren Alfonso VI av León. Zamora var òg åstad for intense kampar på 1400-talet under ein konflikt mellom støttespelarane til Isabella I av Castilla og Juana la Beltraneja. Det spanske ordtaket No se ganó Zamora en una hora, som tyder Zamora vart ikkje vunne på ein time, viser til desse kampane.
På 1100-talet vart byen særs strategisk i krigane mellom Kongedømet León og arabarane under kampen om Den iberiske halvøya. Etter kvart vart byen mindre viktig og mange flytta frå byen, særleg til Sør-Amerika.
Giuliano Amato
Giuliano Amato er ein italiensk politikar. Han har vore statsminister i Italia to gonger, første gong frå 1992 til 1993, andre gong frå 2000 til 2001.
Amato vart fødd i Torino, og voks opp i Toscana. Amato er no medlem av det italienske senatet, der han representerer Grosseto i Toscana. Amato er gift med Diana Amato, som er professor i familierett ved Universitetet i Roma. Dei har to born, Elisa og Lorenzo, og tre barneborn, Giulia, Marco og Simone.
Bartuva
Bartuva (latvisk Bārta) er ei elv vest i Litauen og i Latvia. Elva er 103 km lang der 56 km av ho renn i Litauen og 47 km i Latvia. Bartuva spring ut frå Plungė fylke, 3 km nord for innsjøen Plateliai. Elva renn nordvestover gjennom Skuodas fylke og Skuodas før ho renn inn i Latvia. Bartuva renn ut i Liepājasjøen, som er forbunde til Austersjøen. Dei øvre delane av Bartuvadalen er djup og smal, medan dei nedre delane av elva er mykje breiare.
Kvit Valallianse
Kvit Valallianse var eit norsk, høgreekstremt politisk parti danna ved samanslåing av Stopp Innvandringen og Hjelp fremmede hjem som blei stifta i 1995. Det var leia av Jack Erik Kjuus.
Partiet stilte til stortingsvalet 1997 med lister i Oslo, Buskerud og Akershus, og fekk til saman 463 stemmer. I valprogrammet sitt hadde det mellom anna skrive at «fremmed» i «blandede parforhold», eventuelle ungar dei måtte ha og adopterte frå utlandet skulle steriliserast eller sendast ut av landet. For denne utsegna blei Kjuus dømd av Høgsterett for rasediskriminering etter § 135 a i straffeloven.
Kristin Handeland
Kristin Handeland var ordførar i Fedje kommune frå 2007 til 2015. Ho representerte Arbeidarpartiet.
Kvit Valallianse
Noko tid etter dommen trekte partistyret seg i protest mot dommen. Mange av medlemmene gjekk over til den nystarta Nasjonalalliansen.
Etter dommen trekte Kjuus seg frå politikken og partiet har no liten eller ingen aktivitet.
Hans Holbein
Hans Holbein var namn på to tyske kunstmålarar
Segovia
Segovia er ein by i Spania, og provinshovudstad provinsen Segovia i Castilla y León. Byen ligg nord for Madrid, 35 minutt med tog. Byen har kring 55 000 innbyggjarar.
Attraksjonar
Gamlebyen ligg på ein lang, smal ås og her ligg mange monument, mellom anna katedralen, ein kjend romerske akvedukt, ein alcázar (borgslott) og forskjellige romansk kyrkjer som San Esteban, San Martín og San Millán. Gamlebyen er innskrive på verdsarvlista til UNESCO og er omgjeve av murar bygd på 700-talet, truleg over ein romersk base.
Klima og vegetasjon
Segovia har eit kontinentalt middelhavsklima, kaldt og tørt, på grunn av den høge plasseringa og avstanden til havet. Den årlege normaltemperaturen er 12 °C. I desember er temperaturen rundt -14 °C og i juli 34 °C. Den årlege normalnedbøren er 520 mm.
Den dominerande vegetasjonen er svartfuru, pinje, furu, eik, bøk og einer, samt kornåkrar.
Statsministrar i Estland
Aktivitetane til regjeringa vert leidde av statsministeren, som er den faktiske politiske statssjefen. Han leier ikkje noko departement, men er ifølgje den estiske grunnlova leiaren av alt arbeidet til regjeringa. Innflytnaden og rolla til statsministeren i regjeringa og relasjonane hans til andre departement er ofte avhengig av posisjonen partiet hans har i høve til koalisjonspartnarane, og kor mykje påverknadskraft statsministeren har i partiet sitt. Dersom statsministeren har ein sterk posisjon i partiet sitt og regjeringa berre er samansett av partifeller, kan han ha veldig sterk autoritet. I viktige nasjonale spørsmål har Riigikogu det siste ordet i form av den politiske makta det har.
Historie
Estland vart styrt av ein statsminister i dei to fyrste åra (1918–1920) etter at det vart sjølvstendig frå Det russiske imperiet.
Som følgje av den estiske grunnlova av 1920, vart presidentmodellen teken i bruk, samstundes som statsoverhovudet i Estland dekk den utøvande makta. Den nye grunnlova av 1933, som vart innført etter ei folkeavstemming, gjorde til at statsministeren vart statsoverhovud og regjeringssjef gjennom ein meir parlamentarisk modell. Det sitjande estiske statsoverhovudet, Konstantin Päts, utnemnde seg sjølv til statsminister, og i denne stillinga hadde han då moglegheit til å avlyse valet av ny statssjef og nytt parlament. Han heldt fram som statsminister og erklærte seg som «presidentregent» fram til 1938, då det vart halde val under ei ny grunnlov og han vart vald til president.
1920 til 1934
Statsoverhovudet vart i denne perioden kalla Riigivanem. Han var leiar av regjeringa og vald av parlamentet, som han òg var avhengig av. Han var dermed meir enn statsminister, sidan han òg hadde ansvar som ein president. Presidentfunksjonane var i denne perioden delte mellom Riigivanem og parlamentspresidenten. Regjeringa kunne vere, som mellom anna i 1919–1920, sett inn av eit fleirtalsval utan absolutt fleirtal. Ho kunne også verte fjerna på same måten.
Forklaringar
Regjeringar for:
Leinstrand
Leinstrand er ein tidlegare heradskommune i Sør-Trøndelag, oppretta i 1837. Den blei 1. januar 1964 innlemma i storkommunen Trondheim saman med heradskommunane Byneset, Strinda og Tiller. Leinstrand omfatta områda nord for Gaulosen og store delar av Byåsen austover til stasjonsbyen Heimdal som var delt mellom Leinstrand og Tiller.
Første del av namnet kjem av norr. hlein med tydinga "halling, skråning" (jf. lein i nynorsk).
Ved samanslåinga hadde heradet eit areal på 45,74 kvadratkilometer og 4193 innbyggjarar.
Swadic Sanudi
Swadic Sanudi er ein malawisk fotballspelar. Han har spela som keeper for Dynamos i den nesthøgste divisjonen i den sørafrikanske fotballigaen og for landslaget til Malawi.
Leinstrand
Leinstrand er mest kjend for Gaulosen, elva Gaula sitt mektige delta. Dette er eit av dei få større deltaområde i Noreg som ikkje er bebygd, og det er difor eit naturreservat.
Swadic Sanudi
Sanudi begynte fotballkarrieren sin i klubben AmaZulu i Durban i Sør-Afrika, der han spelte fire kampar for A-laget. I 2000 gjekk han til Jomo Cosmos i Johannesburg, der han spelte åtte kampar. I 2001 drog han tilbake til Malawi og toppklubben der, Big Bullets, før han vende tilbake til Sør-Afrika og Dynamos i 2005.
Leinstrand
Lisbet Nypan, den nest siste i Noreg som blei avretta for trolldom då ho blei brend på heksebål i 1670, var bondekone frå Leinstrand.
Swadic Sanudi
Han debuterte for Malawi sitt A-landslag i 2000. I 2010 var han med i Malawi sin tropp til Afrikameisterskapen, der han spelte alle dei tre kampane til Malawi.
Storsjøen
Storsjøen kan vise til:
Leinstrand
Folk
Bilethoggaren Hans Michelsen var frå Leinstrand.
Lars Lie
Lars Lie var ein norsk politikar som representerte Høgre. Han var ordførar i Fjell kommune i 2007-2010.
GNU Free Documentation License
GNU Free Documentation License (GFDL, GNU fri dokumentasjonslisens omsett til norsk) er ein «copyleft» lisens for fritt innhald laga av Free Software Foundation (FSF) for GNU-prosjektet. Den aktuelle versjonen av lisensen er versjon 1.2 som er å finna på GNU si vevside.
Lisensen er laga for programvaredokumentasjon og anna referanse og intruksjonsmateriell. Den slår fast at alle kopiar av innhaldet, sjølv om det er endra, skal ha den same lisensen. Kopiane kan seljast, men dersom dei blir produsert i større mengder skal ein original gjerast tilgjengeleg som gjer vidare endringar enkelt. Wikipedia er det største dokumentasjonsprosjektet som brukar lisensen.
Mange personar og grupper, t.d Debianprosjektet (basert på deira retningsliner), ser på GFDL som ein ikkje-fri lisens. Grunnane til dette er at GFDL tillet «invariant» tekst som ikkje kan endrast eller fjernast og at forbodet mot DRMsystem hindrar gyldig bruk også.
Secondary Sections
Lisensen skil mellom ein «Document»-del og ein «Secondary Sections»-del. «Secondary Sections»-delane skal ikkje vera samanvevd med «Document»-delen., men er der som «forheng og vedheng» (forside, appendiks). «Secondary sections»-delar kan innehalda informasjon om forfattaren eller utgjevaren sitt forhold til innhaldet, men ikkje innhald i seg sjølv. Medan dokumentet i seg sjølv er fullt ut redigerbart, og er i alt vesentleg dekt av (men ukompatibel med) ein GNU GPL-tilsvarande lisens, har nokon av «Secondary sections»-delane ulike restriksjonar hovudsakleg for å sikra skikkeleg godkriving av tidlegare forfattarar.
1692
1692 (romartal MDCXCII) var eit skotår som byrja på ein tirsdag i den gregorianske kalenderen og eit skotår som byrja på ein fredag i den julianske kalenderen.
GNU Free Documentation License
Secondary Sections
Forfattarane av tidlegare versjonar skal godskrivast og «invariant»-deler spesifisert av originalforfattaren som handlar om denne sitt forhold til innhaldsemnet skal ikkje endrast. Dersom innhaldet blir endra så må tittelen på dokumentet også endrast. Lisensen har også reglar for framside og bakside på bøker, og «History», «Acknowledgements»-, «Dedications»- og «Endorsements»-delar.
Kritikk mot GFDL
Det er fleire argument mot GNU FDL, og nokre kritikarar tilrår andre lisensar som t.d Creative Commons-lisensar eller til og med GNU GPL.
Brei DRM-klausul
Lisensen seier:
Kritikken går ut på at denne «klausulen» er for brei fordi den også gjeld for private kopiar som ikkje er vidaredistribuert. Dette kan såleis tolkast til å bety at ein ikkje kan zippa, kryptera, eller til og med lagra GNU FDL kopiar i eit lukka filformat sidan det hindrar lett lesing/tilgang av/til innhaldet, utan å bryta lisensvilkåra. I tillegg er 'technical measures' undefinert og kan difor tolkast breitt. Nokon former for lagringsmedium og filformat kan ha DRM-funksjonar innebygd. Dette kan bety at ein ikkje kan bruka slike medium uta å bryta lisensvilkåra, sjølv om ein gjer det mogleg å få tilgang på kjeldedokumentet på andre måtar.
Invariant sections
Eit GNU FDL lisensiert verk kan fort bli «overbelasta» av «invariant»-delar som alltid må takast vare på. Dette kan føra til at det samlar seg opp ei rad med tittelsider og dedikeringar som må vera med i kvar einaste kopi av verket (også kopiar på papir), dersom det har ei lang redigeringshistorie med ulike forfattarar. Slike sider kan ikkje fjernast før verket ikkje er dekt av opphavsrett lenger (noko kan ta langt over 100 år).
Ikkje kompatibel med GPL
GNU FDL er ikkje «kompatibel» med GPL-lisensen: GFDL-lisensiert innhald kan ikkje leggjast inn i GPL-lisensiert programkode, og tekst frå GPL-lisensiert porgramkode kan ikkje leggjast inn i GFDL-lisensiert innhald. Av den grunn blir ofte programkode-eksempel dobbeltlisensiert under både GPL og GFDL, slik at den både kan brukast i programkoden og dokumentasjonen til den.
Historie
Ein kladd til GFDL vart publisert seint i 1999 for å få tilbakemeldingar. Etter endringar vart versjon 1.1 publisert i mars 2000, og versjon 1.2 i November 2002.
Bakgrunnsstoff
Here are resources discussing the appropriateness of the GFDL:
Nøytron
Eit nøytron er ein kjernepartikkel utan elektrisk ladning. Massen til nøytronet er 939,6 MeV/c², som er om lag den same som for eit proton.
Eit nøytron er klassifisert som eit baryon og er oppbygd av to nedkvarkar og ein oppkvark
Atom av same grunnstoff må ha same tal proton, men talet på nøytron kan variera. Det siste avgjer kva isotop av grunnstoffet ein har.
Julekubbe
Julekubbe eller julestubbe kan visa til ulike juletradisjonar som går ut på å brenna eller pynta med ein trekubbe til jul, eller ei kake forma og pynta til å likna ein kubbe.
Brenning av julekubbe
Å brenna ein stor kubbe eller trestamme til jul har vore ein utbreidd tradisjon frå sør til nord i Europa, og er også kjend frå europeiske koloniar. Julekubben blei typisk vald ut, teken inn i huset og tend på med visse seremoniar på julaftan eller første juledag. Han skulle så brenna utan å sløkka inntil berre smådelar eller oske var att. I nokre tradisjonar var det meininga at han skulle vara alle dei tolv juledagane.
I England var det vanleg å drikka øl rundt den brennande julekubben. Frå Yorkshire blir det fortald at ein kunne sitja rundt kubben og fortelja soger om skrømt eller spela kort. Like før kveldsmåltidet sløkte ein alle lys. Den yngste personen i laget tende så to levande lys frå julekubben, og alle var stille og ønskte seg noko. Ingen andre lys måtte tennast den natta, og lysa måtte brenna heilt ned.
Julekubbar blir også nemnde i samband med koloniane. På ein del slaveplantasjar i dei amerikanske Sørstatane skal ein til dømes ha late slavane ha fri så lenge julekubben brann. Det blir vidare fortald at dei som valde ut kubben brukte det grønaste, våtaste eksemplaret dei kunne finna for at han skulle brenna lengst mogleg.
Brenninga av julekubben hadde gjerne med lukke for det nye året å gjera. Ein kunne spå ved å telja gneistar som kom ut frå kubben i det han blei tend, slått eller sparka. Måten kubben brende på og om han sløkte var spådomsteikn.
Skikken har tydelege heidenske trekk, men opphavet er uklart. Mange hevdar at juleskikken hadde eit germansk eller nordisk opphav, men namna og dei mange skikkane rundt julekubben i Sør-Europa kan også peika mot eit meir romersk opphav. Forskaren Leslie Johnston peiker til dømes på likskapen mellom mange søreuropeiske namn på kubben (som provencalsk calendeau, rumensk calindau og bulgarsk koladnik) og romerske markeringar av kalendae, dei første dagane i ein månad (og moglegvis det nye året).
Tradisjonskunst
Tradisjonskunst er eit omgrep som omfattar dei tradisjonelle kunstformene som går under namnet folkemusikk og folkekunst. I 2004 vart det oppretta eit masterstudium i tradisjonskunst ved Høgskolen i Telemark, no Universitetet i Søraust-Noreg, avdeling Rauland.
Julekubbe
Julekubbe som gåvegjevar
I Catalonia og delar av Aragon, Andorra og Occitania har ein tradisjonelt teke ein kubbe inn i heimen før jul, mata han og varma han, og late han skita gåver til jul. Kubben er kjend som tió de Nadal eller berre tió ('kubbe'), tronca de Nadal eller de Nabidat, soca, xoca eller tronc på katalansk, cachafuòc eller Soc de Nadal i Occitania og Tizón de Nadal eller Toza i Aragon.
Gjegnen
Blånibba eller Gjegnen er ein fjelltopp med høgde 1670 moh. og 1460 m primærfaktor. Toppen er den høgaste i Bremanger kommune i Vestland, han er også høgaste toppen i Nordfjord vest for Snønipa og det femte høgaste fjellet i Noreg ut frå primærfaktor. Vanlegaste turrute er i frå Hope/Hyen og opp Skordalen. Ein passerer ei ubetjent turisthytte eit lite stykke før Gjegnalundsbreen, Gjegnabu ligg høgt og fritt¨på nesten 1200 moh. med Gjegnen mot nord.
Julekubbe
Julekubbe som gåvegjevar
Under kubbefeiringa (cagatió) på julaftan eller ein av juledagane syng ungane ein song til kubben og slår han med stokkar for å få han til å skita gåver. Dei går så til eit anna rom for å be om gåver eller synga julesongar. Når dei kjem tilbake finn dei små gåver inni stammen, om han er hol, eller oftare under teppet. Gåvene er gjerne søtsaker, tørka frukt, nøtter og ei lita leike. Dette kan gjerast fleire gonger heilt til kubben berre produserer ei salt sild, lauk, kvitlauk eller ei skål med vatn.
Ein kan halda julekubbefeiring heime, hjå slektningar eller felles i eit lokalsamfunn. Svære kubbar kan også setjast opp på offentlege juletilstellingar, og brukte som dekorasjon eller bankast til å skita gåver.
Den brukte stokken blei tradisjonelt brend i peisen, som ein hadde plassert han ved før gåvegjevinga. I dag kan ein like gjerne ta vare på han og bruka han opp att neste år.
Julekubbe-kake
Fransk julekubbekake eller Bûche de Noël er ei rullekake dekorert slik at ho ser ut som ein trestamme. Ho har gjerne eit sjokoladetrekk med borkmønster. Ein ende av kaka kan vera skoren av og lagt ved sida av henne for å likna ei avskoren grein. Julekubben kan vera pynta med jule- eller skogting som sopp, nissar, øks, sag, naturlege bær og grøne blad. I dag finst det også kaker laga i former (ikkje rulla) og dekorert med ulike typar krem, gelé, kjeks og anna.
Rullekaka er kjend frå 1800-talet av, men blei først kalla Bûche de Noël etter at skikken med å brenna ein julekubbe stort sett var fallen ut av bruk på 1900-talet.
Brennande julekubbe på fjernsynet
I USA har ein i fleire år sendt programmet The Yule Log, ein film av ein brennande julekubbe, på julaftan eller morgonen før juledag. Det første programmet blei send i 1966 av stasjonen WPIX i New York by, som heldt fram med det til 1989 og deretter gjenoppliva det i 2001. Programmet har også blitt sendt på kanalar knytte til Tribune Media, eigaren av WPIX, som WGN America og Antenna TV. Bildet av kubben er akkompagnert av roleg julemusikk, og programmet blir ikkje avbrote av reklame.
Det var leiaren for WPIX, Fred M. Thrower, som kom på ideen om å senda opptaket av ein julekubbe som ei gåve til folk som ikkje hadde eigen peis. Programmet gjorde også at dei fleste tilsette ved stasjonen kunne feira jul med familiane sine i staden for å vera på arbeid.
Hans S. Vindenes
Hans S. Vindenes var ordførar i Fusa kommune frå 2003 til 2015. Han representerte Senterpartiet.
Holbein
Holbein er eit etternamn og slektsnamn mest nytta i område med tysk språk.
Julian Schwinger
Julian Seymour Schwinger var ein amerikansk teoretisk fysikar. Han er mest kjend for arbeidet sitt om teorien om kvantisering, og særleg for å ha utvikla ein invariant av perturbasjonsteorien.
Schwinger blir rekna som ein av dei aller største fysikarane på 1900-talet fordi han var ansvarleg for mykje av forskinga rundt den moderne kvantefeltteorien, inkludert ei differensiell form av fysisk integrering, og rørslelikningane for kvantefelt. Han utvikla den første elektrosvake modellen, og det første dømet på nedkomst i 1 +1 dimensjoner. Han er ansvarleg for teorien om fleire nøytrinoar og teorien om spinn 3 / 2-feltet.
Schwinger var den fysikaren som oppdaga at nøytrinoar kjem i fleire forskjellige variantar, ein variant for elektron og ein for myon. I dag er det kjend for å vere nøyaktig tre nøytrinoar, den tredje er ein partnar i tau lepton.
På 1960-talet, hadde Schwinger formulert og analysert det som i dag er kjend under namnet Schwinger-modellen, som forklarer kvantisering i ein rom- og ein tidsdimensjon. Han prøvde òg å formulere ein teori om kvantisering med punkt av magnetiske monopolar. Dette var eit program som vart møtt med noko avgrensa suksess i samtida hans fordi slike monopolar som Schwinger brukte hadde eit sterkt samspel når kvantekostnadene var så små som det han brukte den gongen.
Etter å ha overvaka meir enn sytti forskjellige doktoravhandlingar som professor, vart Schwinger kjend som ein av de mest profilerte utdanna rådgjevarane i fysikk. Fire av elevane hans vann seinare Nobel-prisene innan fysikk eller kjemi. Dette var Roy Glauber, Benjamin Roy Mottelson, Sheldon Glashow og Walter Kohn.
Schwinger hadde eit særs blanda forhold til kollegaene sine, hovudsakleg på grunn av kjeldeteorien hans. Schwinger rekna kjeldeteori som ein fullgod erstatning for feltteori, sjølv om det eigentleg berre er ein annan synsvinkel, ein versjon av effektiv feltteori. Kjeldeteori handsamar kvantefelt som langdistanse fenomen, og krev ikkje ei veldefinert kontinuumgrense. Kjeldeteorien vart rekna som altfor formell og manglar skilnadane frå kvantefeltteori, og kritikken av hans fysikk-kollegaer ved Harvard University gjorde at Schwinger valde å forlate dette fakultetet i 1972 til fordel for Universitetet i Los Angeles, California (UCLA).
Schwinger vart i fellesskap tildelt Nobelprisen i fysikk for 1965 på grunn av arbeidet sitt med kvante-elektrodynamikk (QED), saman med forskarane Richard Feynman og Shinichiro Tomonaga.
Prisane og utmerkingane til Schwinger innan fysikk og kjemi var ganske mange alt før han vart tildelt Nobelprisen i 1965. Desse prisane inkludere den første Albert Einstein-prisen (1951), det amerikanske National Medal of Science (1964), forskjellige æresdoktorgrader frå Purdue University (1961) og frå Harvard University (1962), og han vart tildelt ein Nature of Light-prisen av det amerikanske National Academy of Sciences (1949).
Han døydde i ein alder av 74 år i 1994 i Los Angeles, California.
Hans Holbein den eldre
Hans Holbein den eldre var ein tysk kunstmålar.
Holbein var son av ein garvar i Augsburg. Hans og broren Sigismund Holbein måla først og fremst religiøse verk i seingotisk stil. Seinare kom òg renessanse-element inn. I dei seinare arbeidsåra likna verka mykje på sonen Hans Holbein den yngre sine bilete, slik at forvekslingar lett kan skje. Sønene Hans og Ambrosius Holbein var aktive som kunstmålarar og hadde faren som læremeister.
Nedre Stedje
Nedre Stedje er ein gard som ligg i Sogndal. Den mest kjende eigaren er målreisingsmannen og forfattaren Henrik Krohn.
Nedre Stedje vart skilt frå garden Stedje i 1866. Henrik Krohn kjøpte då garden. Etter han døydde dreiv kona garden fram til omkring 1900, då ein gullsmed frå Bergen, Hans Andreas Hagelin overtok garden.
Nedre Stedje er framleis i eiga til familien Hagelin.
Kaldidalur
Kaldidalur (Kaldedalen på norsk) er ein dal på Det islandske høglandet på Island.
Buvik
Buvik er ein tidlegare sjølvstendig kommune i Sør-Trøndelag, opphavleg ein del av Byneset kommune. Buvik blei frådelt som eigen kommune med 841 innbyggjarar i 1855.
Kaldidalur
Han byrjar nord for Þingvellir og vest for vulkanen Skjaldbreiður. Vegen går mellom isbreane Þórisjökull og Ok og nordover. Aust for Reykholt går han nær Reykholtsdalur til Húsafell og held fram vidare opp til Hvammstangi ved Miðfjörður.
Buvik
1. januar 1964 blei området Langørgengardane i Buvik med 11 innbyggjarar slått saman med Flå, Horg, Hølonda og Melhus kommunar til den nye Melhus kommune.
Dalar på Island
Dette er ei liste over dalar på Island:
Kaldidalur
Dei andre kjende fjellvegane er Kjölur og Sprengisandur.
Ondava
Ondava er ei 146,5 km lang elv i Slovakia, og den nordlege kjeldeelva til Bodrog. Ho spring ut frå Dei låge Beskidane (aust i Karpatane), nær landsbyen Nižná Polianka og grensa til Polen. Ondava renn sørover gjennom byane Svidník, Stropkov og Trhovište. Nær landsbyen Cejkov renn Ondava saman med Latorica og dannar Bodrog, som igjen er ei sideelv til Tisza. 44 % av Ondava er regulert.
Kvanndal
Kvanndal er ein stad som ligg i Hardanger på nordsida av Hardangerfjorden mellom Ålvik og Folkedal i Voss herad. Her er det mellom anna ferjekai med samband til Kinsarvik og Utne. Kvanndal var del av Kinsarvik kommune fram til 1. januar 1964, då det vart overført til Granvin.
Stadnamnet er også eit slektsnamn.
Buvik
1. januar 1965 blei Buvik slått saman med Børsa og Skaun kommunar til den nye Skaun kommune. Buvik hadde på dette tidspunktet 1.267 innbyggjarar.
Bandjalang
Bandjalang er eit australsk språk som vart snakka av 10 personar i 1983. Det blir snakka i New South Wales. Bandjalang høyrer til dei pama-nyunganske språka.
Fonologi
Bandjalang har eit firevokalsystem:
Sampdoria
Unione Calcio Sampdoria, til vanleg Sampdoria, er ein fotballklubb frå Genova i Italia. Klubben vart skipa i 1946 då dei to klubbane Sampierdarenese og Andrea Doria var slått saman. Både namnet på klubben og klubbfargane reflekterer bakgrunnen til klubben. Sampdoria spelar på 'Stadio Luigi Ferraris', eit stadion klubben deler med 'Genoa Cricket and Football Club', den andre profesjonelle fotballklubben i Genova. Lokalderbyet mellom dei to laga vert kalla Derby della Lanterna.
Bandjalang
Fonologi
Konsonantsystemet til bandjalang er mindre og meir regelmessig en for dei fleste andre australske språk:
Bandjalang har eit kvantitetssensitivt trykksystem, trykket fell på lange vokalar.
Sampdoria
Største triumfen til Sampdoria er sigeren i Cupvinnarcupen i 1990. To år seinare nådde klubben finalen i Europacupen, der FC Barcelona sigra 1–0 etter eit mål i ekstraomgangane. Sampdoria vann den heimlege serien, Serie A, i 1991. Klubben har fire gongar vunne Coppa Italia; 1985, 1988, 1989 og 1994.
Nordmennene Kristoffer Askildsen og Morten Thorsby spelar på A-laget (2020).
Heraldikk
Heraldikk er fagområdet for våpenskjold, også kalla våpen, våpenmerke og skjoldmerke. Innhald, tyding og område for heraldikken kan vera forskjellig på ulike stader og til ulike tider, men dei har gjerne også fellestrekk: Våpenskjold inngår i eit system der våpena er brukte som faste kjenneteikn for eigarane. Dei har bestemte fargar og figurar som til vanleg blir attgjeven innanfor ei skjoldforma innraming.
Eit system med desse grunntrekka blei teke i bruk i fransktalande område i Vest-Europa, på siste halvdel av 1100-talet, og spreidde seg raskt vidare til andre land i Europa. Seinare har heraldikken blitt utbreidd vidare til andre verdsdelar og blitt brukt i mellom anna riksvåpen, kommunevåpen og såkalla kommunistisk heraldikk. Japan har eit eige heraldisk system av kjenneteikn kalla mon.
Gauja
Gauja (estisk Koiva jõgi; livisk Koiva; tysk Livländische Aa) er ei av dei lengste elvane i Latvia med ei lengd på 452 km og eit nedslagsfelt på 8 900 km². Kjelda hennar ligg i åsane sørvest for Cēsis. Ho renn først austover og nordover og dannar grense mot Estland i om lag 20 km. Sør for Valga og Valka snur ho vestover mot Valmiera, og held fram sørvestover nær Cēsis og Sigulda. Gauja munnar ut i Austersjøen nær Riga.
I Cesis og Riga fylke har Gauja grave ut den djupaste elvedalen i Latvia med breidder opp til 90 meter høge. Denne delen av Gauja inneheld mange flotte naturområde og vart erklært ein nasjonalpark i 1973.
Grammatikkontrollprogram
Grammatikkontrollprogram er ein type dataprogram som, i tillegg til å rette skrivefeil, også til ein viss grad er i stand til å rette grammatiske feil, og kome med framlegg om rettingar. Slike program er som regel integrert i teksthandsamingsprogram.
Det finst også grammatikkontrollprogram for dei store europeiske språka, dei er i større grad basert på statistiske metodar.
Børsa kommune
Børsa er ein tidlegare kommune i Sør-Trøndelag oppretta som Børsa formannskapsdistrikt i 1837, i dag ein del av Skaun kommune.
Þórsmörk
Þórsmörk er ein dal på Island som er kalla opp etter den norrøne gudenTor. Han ligg sør på Island mellom isbreane Tindfjallajökull og Eyjafjallajökull. Øvst i dalen ligg Mýrdalsjökull og med høge fjell i tre endar har dalen mildare klima enn resten av Sør-Island.
Elva Krossá renn gjennom dalen. Krossá er ei svært gamal elv som kjem ned frå breane. Det kan vere farleg å krysse elva, men det er bygd ei bru for fotgjengarar. Den verna dalen har grøn vegetasjon som mose, bregne og bjørkeskog.
902 Probitas
902 Probitas er ein hovudbelteasteroide. Han blei oppdaga den 3. september 1918 av Johann Palisa ifrå Universitäts-Sternwarte Wien.
Edelgass
Ein edelgass er ein gass danna av einskildatom av eit grunnstoff som har eit fullt ytste elektronskal. Ettersom dei ikkje manglar elektron eller har nokon til overs, er edelgassar svært seine til å reagera med andre stoff. Edelgassane er gruppe 18, den bakerste av gruppene i periodesystemet.
Alle edelgassar utanom helium har åtte valenselektron. p-orbitalane som svarer til perioden er fulle. Helium har to valenselektron. Desse fyller 1s-orbitalen.
Hedda Berntsen
Hedda Helene Berntsen er ein norsk skirennar frå Oslo.
Berntsen har delteke i verdscupen sidan sesongen 1999/2000. Høgdepunktet i karrieren kom under VM 2001 i St. Anton, der ho overraska alle med å ta tredjeplassen i slalåm.
Berntsen har og eit VM-gull i telemarkkøyring frå 1997, og sølv i skicross i X-Games i Aspen januar 2008.
Krateret Cilix
Cilix er eit relativt ungt nedslagskrater på jupitermånen Europa med ein diameter på kring 18 kilometer. Det har eit midtfjell med ei høgd på kring 200 meter. Kraterkantane er bratte og når 300 meter over kraterbotnen.
Cilix er eit av få krater på Europa som ikkje er slitne ned av geologisk aktivitet.
Folkloristikk
Folkloristikk er studiet av ikkje-materiell folkekultur, som regel i eit historisk perspektiv, slik som forteljingar, skikkar og trusførestellingar. Den folkloristiske forskinga har i hovudsak vore fokusert på eldre folkeeventyr, myter, segner og balladar, men i den seinare tida har faget utvikla seg til å handle om notidig kultur i større grad, til dømes vitsar, gåter, UFO-historier, massemedia, kulturmangfald og andre folkelege kulturuttrykk og tradisjonar.
Krateret Cilix
Cilix ligg mellom og  og nordvest for.
Folkloristikk
I norsk samanheng har faget òg konsentrert seg om studiet av nasjonsbygginga og konstruksjonen av det såkalla «nasjonale». Omgrepet «folkekultur» er i seg sjølv eigna til drøfting, sidan det ikkje finst nokon klår definisjon på omgrepet «folk».
Etter kvalitetsreforma vart faget slått saman med faget etnologi til det nye studiet kulturhistorie (Universitetet i Oslo) og kulturvitskap (Universitetet i Bergen)
Adama Tamboura
Adama Tamboura er ein malisk fotballspelar. Han har spela i forsvar for Metz i den nesthøgste divisjonen i den franske fotballigaen og for landslaget til Mali.
Tamboura begynte fotballkarrieren sin i klubben Djoliba i Mali. 22. august 2006 vart han lånt ut for tre månader til Helsingborg i Sverige. Då låneperioden gjekk ut, skreiv han under på ein treårskontrakt hjå Helsingborg. Etter at denne kontrakten gjekk ut, gjekk han til Metz i fransk Ligue 2, 28. januar 2010.